Upute za pisanje referata Biologije i Kemije

Pisani dio rada treba imati četiri dijela: naslovnicu, tekst rada, priloge i literaturu.

Naslovnica treba sadržavati: ime i prezime učenika, razred, naziv škole (lijevo gore); u sredini stranice napisati naziv teme, a pri dnu stranice navesti godinu. Ime učitelja se ne piše.

Tekst rada treba sažeto prikazati važne podatke. U tekstu se treba pozvati na priložene slike, crteže, grafikone i slično. Izbjegavati kopiranje (prepisivanje) teksta iz izvora podataka, preporuča se pisati vlastite rečenice i komentare. Broj stranica teksta rada može biti najviše tri, poželjno je dvije stranice. Veličina fonta slova: 14. Tekst može biti pisan i rukom. Pri korištenju izvora znanja na stranom jeziku potrebno je isti prevesti na hrvatski jezik. Ukoliko se učenik sretne s nekom nepoznatom riječi ili frazom, također je treba prevesti i znati usmeno objasniti.

Prilog rada podrazumijeva odgovarajuće slike, crteže, grafikone, tablice ili slično. Prilozi trebaju biti imenovani i označeni brojevima. Tekst rada se treba pozivati na svaki prilog barem jednom. Prilozi moraju biti povezani s tekstom rada, a ne stavljeni kao ukras.

Literatura - Učenik treba koristiti barem dva različita izvora znanja. Internet se računa kao jedan izvor znanja bez obzira koliko web stranica koristili. Za knjige, časopise i druge izvore znanja treba navesti autora, naziv djela, stranicu korištenja i godinu izdanja. Za web stranicu treba kopirati cijelu adresu i dodati datum pristupa.

Učenik je dužan izraditi jednu izbornu tema tijekom godine. Pisani dio rada može se predati na redovnom nastavnom satu bilo kada do 21.u mjesecu svibnju 2018.godine.
Najuspješnije radove autori će usmeno izlagati u razrednom odjelu.